**ОСНОВНО УЧИЛИЩЕ „ЛЮБЕН КАРАВЕЛОВ”–ГР.БУРГАС**

***Гр. Б у р г а с* 0879565088 *- директор***

***ул. Любен Каравелов „ № 69* 0879565077*– зам.-директор***

**email:** [**info-200207@edu.mon.bg**](mailto:info-200207@edu.mon.bg) **0879565033*– канцелария***

***=====================================================***

**УТВЪРЖДАВАМ :**

**ДИРЕКТОР:………………..**

**Пепа Марчева**

**ГОДИШНА УЧИЛИЩНА ПРОГРАМА ЗА**

**ЦЕЛОДНЕВНА ОРГАНИЗАЦИЯ НА УЧЕБНИЯ ДЕН**

**ЗА УЧЕБНАТА 2023 - 2024 ГОДИНА**

**НАСТОЯЩАТА ПРОГРАМА Е ПРИЕТА НА ЗАСЕДАНИЕ НА ПЕДАГОГИЧЕСКИЯ СЪВЕТ С ПРОТОКОЛ № 10 /04.09.2023 г.**

***1.Общи положения :***

1.1. Нормативно основание

Годишната училищна програма за целодневна организация на учебния ден е изготвена в съответствие на изискванията на чл.19, ал.1 от Наредба №10 / 01.09.2016г. за организация на дейностите в училищното образование.

Редът, условията и начинът на сформирането и организирането на групите за целодневна организация на учебния ден са определени в ЗПУО, [Наредба № 4 от 20.04.2017 г. за нормиране и заплащане на труда](http://www.mon.bg/?h=downloadFile&fileId=11554) и [Наредба за финансирането на институциите в системата на предучилищното и училищното](http://www.mon.bg/?h=downloadFile&fileId=12629) образование.

Целодневната организация на учебния ден предоставя допълнителни условия за взаимодействие и сътрудничество между всички участници в образователния процес, за екипна работа с цел развитие на компетентностите на всеки ученик за успешна личностна реализация и подкрепа за личностното развитие.

За провеждане на самоподготовка учениците от групите може да се преразпределят с цел осигуряване на по-добро съответствие с потребностите, способностите и интересите им.

Училищната програма за целодневна организация на учебния ден конкретизира общите и специфични характеристики за провеждане на целодневната организация на учебния ден в ОУ „Любен Каравелов”-Бургас през учебната 2023-2024 г. в изпълнение на държавната политика в областта на образованието.

*1.2 Главна цел*

Подобряване качеството на образователно-възпитателния процес и повишване степента на знания и компетентности на учениците.

*1.3 Специфични цели*

* Създаване на съвременни условия и за интелектуално, творческо и физическо развитие на децата
* Приучаване на учениците към самоорганизиране, самоконтрол и насърчаване към екипна дейност
* Създаване на предпоставки за опознаване и толерантно общуване между деца от различни социални, етнически и културни общности
* Успешна интеграция и адаптация на децата в училищната среда

*1.4 Задачи*

* Да се стимулира любознателността и стремежът към знание на учениците.
* Да се формират умения за рационално и ефективно самостоятелно учене.
* Да се подпомогне социализацията на учениците чрез изграждане на умения за общуване, решаване на конфликти и социално приемливо поведение.
* Да се осигури образователна среда, гарантираща подкрепа на личностното и индивидуално развитие на всеки ученик.
* Да се създадат условия за превенция на отпадането на деца от училище и увеличаване обхвата на учениците в групите.
* Да се отговори на нуждите и потребностите на родителите за целодневен обхват на децата в училище.
* Осмисляне свободното време на учениците и развитие на техните творчески способности.
* При организирането и провеждането на дейностите по самоподготовка учителят на групата се съобразява с индивидуалните характеристики на децата по отношение на стила на възприемане и учене, темпото на работа, потребностите и интересите.

*2. Дейности за целодневна организация на учебния ден*

2.1 Организиране на дейностите

В целодневната организация на учебния процес са обхванати ученици от І-ви до IV-ти клас, разпределени в девет групи.

* Записването на учениците става в началото на учебната година, в началото на втория учебен срок или при постъпване на ученик от друго училище.
* Отписването се извършва при отпадане или преместване на ученици от училището.

За целта и в двата случая родителите подават заявление по образец до директора на училището.

* Промените в броя на учениците се отразяват, считано от първо число на месеца следващ месеца на отписването/записването.

2.2. Разпределение на дейностите

Часовете в групите за целодневна организация на учебния ден включват:

* Организиран отдих и физическа активност – 2 ч.
* Самоподготовка – 2 ч.
* Занимания по интереси- 2 ч.

Продължителността на учебните часове по самоподготовка, организиран отдих и физическа активност и заниманията по интереси е в съответствие с регламентираната продължителност на учебния час за всички видове подготовка и е както следва:

* В групите с ученици от I- ви и II-ри клас - 35 минути
* В групите с ученици от III-ти и IV-ти клас - 40 минути

За учениците от I –ви и II-ри клас задължително учебните часове от учебния план се провеждат в самостоятелен блок до обяд, а дейностите за организиран отдих и физическа активност, за самоподготовка и занимания по интереси се провеждат след- обед по следния график:

ГЦОУД

|  |  |  |  |  |  |
| --- | --- | --- | --- | --- | --- |
| I и II клас | | | III, IV и V клас | | |
| 1 | 12:45-13:20 | ООФА | 1 | 13:00-13:40 | ООФА |
| 2 | 13:25-14:00 | ООФА | 2 | 13:45-14:25 | ООФА |
| 3 | 14:05-14:40 | САМОПОДГОТОВКА | 3 | 14:30-15:10 | САМОПОДГОТОВКА |
| ГМ |  |  | 4 | 15:15-15:55 | САМОПОДГОТОВКА |
| 4 | 15:00-15:35 | САМОПОДГОТОВКА | ГМ |  |  |
| 5 | 15:40-16:15 | Занимания по интереси | 5 | 16:05-16:45 | Занимания по интереси |
| 6 | 16:20-16:55 | Занимания по интереси | 6 | 16:50-17:30 | Занимания по интереси |

Седмичното разпределение на дейностите за целодневна организация на учебния ден за учениците от начален етап е:

|  |  |  |  |  |  |
| --- | --- | --- | --- | --- | --- |
| **Брой часове по дни и дейности** | **Понеделник** | **Вторник** | **Сряда** | **Четвъртък** | **Петък** |
| Организиран отдих и физическа активност | 2 | 2 | 2 | 2 | 2 |
| Самоподготовка | 2 | 2 | 2 | 2 | 2 |
| Занимания по интереси | 2 | 2 | 2 | 2 | 2 |

При отсъствие на ученик от часовете по организиран отдих и физическа активност, самоподготовка и занимания по интереси, учителят поставя отсъствие в дневника на групата.

За определяне на уважителните причини за отсъствие се прилага чл. от ЗПУО:

* При представяне на медицинска бележка или документ от спортния клуб, в който членува;
* До 3 дни в една учебна година с уведомление от родителя;
* До 7 дни в една учебна година с разрешение на директора на училището въз основа на писмена молба от родителя.
* В случаите, в които ученикът има регистрирани повече от 20% отсъствия в ГЦОУД от общия броя часове, извън случаите на отсъствие по уважителни причини, учителят подава информация до определено от Директора лице, с оглед предприемане на мерки за намаляване на безпричинните отсъствия.

**2.3 Съдържание на дейностите**

**2.3.1. Организираният отдих и физическа активност включват:** осигуряване на време за обедното хранене на учениците, организиране и провеждане на отдиха и физическата активност, създаване на плавен преход към часовете по самоподготовка. Дейностите се провеждат в училищния стол, физкултурния салон, библиотеката, спортните площадки и в помещения, различни от тези за дейностите по самоподготовка. Те въздействат положително върху общото физическо и психическо състояние на децата, допринасят за създаване на умения за общуване и здравословен начин на живот.

**2.3.2.Дейностите по самоподготовка на учениците се изразяват в** усвояване на начини и методи за рационално учене, ситуации за осмисляне на изучаваното учебно съдържание, старателна подготовка на домашните работи , реализиране на проектни задания или задачи, подготовка за контролни и тестови изпитвания, решаване на допълнителни задачи и упражнения за затвърждаване на знанията, консултации на учениците с учителите по отделните учебни предмети, формиране на умения за самостоятелно планиране и организиране на самоподготовката. Учителят на групата се консултира с учителите по учебните предмети и съвместно определят съдържанието на самоподготовката.

При провеждането на часовете по самоподготовка се спазват следните **дидактически изисквания**:

* преглед на преподадения учебен материал и необходимите понятия
* учене по едно и също време при строго спазване на моменти за почивка /отдих/
* степенуване по трудност на учебните предмети, включени в самоподготовката
* усвояване и затвърждаване на учебното съдържание с разбиране; стремеж към самостоятелно преодоляване на трудности и предизвикателства
* старателно и коректно написване на домашните работи и трайно усвояване на учебното съдържание

**2.3.3.Заниманията по интереси се организират** за развитие на способностите и компетентностите на учениците. Предоставя се възможност за равностойно участие и развитие на интелектуалните способности и изява на дарбите на децата в областта на науката, технологиите, изкуствата и спорта. Формира се екологична, гражданска и здравна култура,умения за лидерство и работа в екип.

Заниманията по интереси се организират в зависимост от желанието на учениците, техните възрастови особености и възможности на училището и могат да не са свързани с учебните предмети по училищния учебен план.

Заниманията по интереси при целодневната организация на учебния ден включват дейности, форми и тематични направления, осигуряват възможности и се организират съгласно изискванията на Наредбата за приобщаващото образование

Часовете се провеждат в учебните кабинети, зала за занимания по интереси, библиотеката, актовата зала или на открито.

Конкретните теми и дейности за *занимания по интереси* се планират в съответните годишни тематични разпределения на учителите в групите за целодневна организация учебния ден за всеки клас и се утвърждават от директора.

3. *Дейности на училищното ръководство*

3.1. Разработва и утвърждава училищна програма за целодневна организация на учебния ден.

3.2. Проучва и анализира потребностите и интересите на всички ученици и родители чрез родителски срещи, консултации и анкети.

3.3. Организира сформирането на групи за целодневна организация на учебния ден –подаване на заявления от родителите/настойниците на учениците и завеждането им във входящ училищен дневник.

3.4. Утвърждава годишните тематични разпределения на учителите в групите за целодневна организация на учебния ден.

3.5. Изготвя и утвърждава график/ седмично разписание на часовете в групите за целодневна организация на учебния ден.

3.6. Изготвя график за консултациите по време на самоподготовката, водена от учителите-специалисти по отделните учебни предмети на учениците в групите за целодневна организация на учебния ден.

3.7. Планира и организира заседания на педагогическия съвет на училището за обсъждане на училищната програма за целодневна организация на учебния ден, дейността на групите и постигнатите резултати.

3.8. Осъществява мониторинг и контрол по отношение на ежедневното водене на учебната документация, организацията на работа в часовете и резултатите на учениците в групите за целодневна организация на учебния ден.

3.9. Организира подходящи училищни дейности за популяризиране на целодневната организация на учебния ден: дни на отворените врати, мероприятия с родителите, представителни изяви на групите и други ефективни практики.

3.10. Осигурява условия за обучение и повишаване на квалификацията на учителите в групите за целодневна организация на учебния ден / вкл. осигуряване на заместващи учители/.

3.11. Спазва изискванията на нормативната уредба на МОН за целодневната организация на учебния процес.

3.12. Осигурявя подходящи помещения, съобразно броя на групите, седмичното разписание и вида на заниманията.

* 1. Изготвя заявки за необходимите учебно-технически средства, пособия, материали

и методически помагала.

* 1. Осигурява обедно хранене, медицинско обслужване, охрана и други необходими

условия за нормално протичане на дейностите по целодневна организация на учебния ден.

3.15. Училищното ръководство осигурява безопасни и здравословни условия за изпълнение на дейностите по целодневна организация на учебния ден.

3.16. Създава организация за финансовото и техническо обезпечаване на програмата и осъществява контрол върху тяхното изпълнение.

*4. Дейности на учителите в групите за целодневна организация на учебния ден*

4.1. Учителите изготвят годишни тематични разпределения за дейностите по организиран отдих и физическа активност, самоподготовка и занимания по интереси в определен от директора срок.

Годишните тематични разпределения включват график на учебното време, както следва:

* 1-3 клас- 32 учебни седмици 4 клас-34 учебни седмици
* Първи учебен срок -18 уч. седмици.
* Втори учебен срок-14 -16 уч.седмици

Годишните тематични разпределения се утвърждават от директора и съдържат следните реквизити: учебна седмица, дата, тема, брой часове, дидактически материали, забележка.

|  |  |  |  |  |  |
| --- | --- | --- | --- | --- | --- |
| Учебна седмица | Дата | Тема | Брой часове | Дидактически материали | Забележка |
| 1 | 2 | 3 | 4 | 5 | 6 |
|  |  |  |  |  |  |

4.2 В рамките на нормата преподавателска работа учителите в групите за целодневно обучение:

* провеждат дейностите по организиран отдих и физическа активност, самоподготовка и занимания по интереси
* диагностицират и насърчават постиженията на учениците
* работят по индивидуални образователни програми
* съдействат за формиране на социални умения у учениците
* следят за опазване здравето и живота на учениците

4.3. Учителите в групите за целодневно обучение съдействат за повишаване на качеството на обучението като прилагат ефективни традиционни и иновативни педагогически методи. Използват педагогически подходи , съобразени със спецификата на групата и развитието на учениците, които да подпомогнат успеваемостта на учениците.

4.4. В рамките на осемчасовия работен ден учителите извършват следните допълнителни дейности:

* Подготвителна работа за часовете по самоподготовка, включително консултации с учителите
* Подготовка на литература, материали, пособия и инструментариум за провеждане на часовете за занимания по интереси
* Попълване на училищна документация и друга документация по програмата на хартиен и на електронен носител
* Участие в провеждането на педагогически съвети, работни групи, комисии, оперативки и др.
* Работа с родители, включително родителски срещи и заседания на Училищното настоятелство.
* Планиране, организиране и участие във форми на квалификационно- методическа дейност , свързана с възпително-образователния процес.
* Оказване на методическа помощ и консултации на новозначени учители..
* Участие в регламентирани седмични/месечни общоучилищни мероприятия .
* Обмяна на добри педагогически практики между учителите на групите за целодневна организация на учебния ден.
* Извършват вътрешно оценяване на самоподготовката на учениците и техният напредък.
* Участват в квалификационни форми, допринасящи за ефективността на работата в групите .
* Учителите в групите за целодневна организация на учебния ден осъществяват непрекъснат контрол над учениците от групата от началото до края на учебните занятия по разписанието за деня.

5. *Дейности на учителите и класните ръководители*

5.1. С цел мотивация на учениците в групите за целодневна организация на учебния ден, класните ръководители и учителите участват в организирани дейности като посещения на културни мероприятия, природни и архитектурни обекти, музеи, празници, спортни изяви и др.

5.2. В часовете за консултации, класните подпомагат работата на учителите в групите за целодневно обучение за повишване на знанията, уменията и компетентностите на учениците, съдействат при оценка на техните постижения.

5.3 Класните ръководители съдействат за осъществяване на контакт с родителите и информирането им за постиженията на учениците в учебния процес и поведението им в групите за целодневна организация на учебния ден.

*6. Документация*

Дейностите по целодневната организация на образователно-възпитателния процес се вписват в следната училищна документация:

* Списък-образец 1;
* Седмично разписание на часовете в училището;
* Годишен план за дейността на училището
* Книгата с протоколи от заседания на Педагогическия съвет
* Дневник на групите за целодневно обучение /3-63/
* Книга за лекторски часове

*7.Очаквани резултати*

* Повишено качество на образователно-възпитателния процес.
* Обновена материално-техническа база и осигурени материали и консумативи за работа и обучение.
* Осигурени възможности за общуване, опознаване и изява на деца от различни социални, културни и етнически общности.
* Осъвременен литературен фонд и занимателни и възпитателни игри.
* Изградени умения за планиране и осмисляне на познавателния процес, придобити знания, свързани с изграждане на естетически вкус и интерес към изкуството.
* Участие и изява на ученици в различни училищни, регионални и национални конкурси, състезания, олимпиади и изложби.
* Засилен интерес от страна на учители и родители към целодневната организация на учебния ден.
* Повишен престиж на училището пред обществеността.